### 4. Sabiedrības virzītas vietējās attīstības stratēģijas īstenošana un novērtēšana (līdz 11 000 zīmēm; neietver projektu vērtēšanas kritērijus)

- 4.1. vietējās rīcības grupas informācijas tīklu veidošanas apraksts un sadarbības nodrošināšana ar dažādām tās darbības teritorijā esošajām organizācijām

VRG informācijas tīklu veidošana kopumā ietver informācijas nodrošināšanu visas VRG teritorijas iedzīvotājiem, uzņēmējiem un NVO par VRG stratēģijas īstenošanas uzsākšanu un projektu konkursiem un plānotos informēšanas veidus, t.sk. sanāksmes, publikācijas, u.c. par īstenotajiem projektiem un to sasniegtajiem rezultātiem. Informācija VRG „Partnerība „Daugavkrasts”” darbības teritorijā esošajām nevalstiskajām organizācijām, uzņēmumiem, zvejnieku saimniecībām, zemnieku saimniecībām un privātpersonām tiks nodota šādos veidos: 1. Publicējot informāciju Ķekavas novada pašvaldības biļetenā „Ķekavas Novads” un / vai laikrakstā “Rīgas Apriņķa avīze”. Informācija ar apkopojumu par VRG „Partnerība „Daugavkrasts”” darbību tika apkopota un izdota atsevišķā biļetena „Ķekavas Novads” izdevumā. Biļetens “Ķekavas Novads” nonāk līdz ikvienai pastkastītei Ķekavas novada un attiecīgi VRG „Partnerība „Daugavkrasts”” darbības teritorijā; 2. Publicējot informāciju Ķekavas novada pašvaldības mājas lapā www.kekava.lv un VRG „Partnerība „Daugavkrasts”” mājas lapā www.daugavkrasts.lv internetā. Abos minētajos medijos tiek sniegta īsa informācija par VRG „Partnerība „Daugavkrasts””, tās mērķiem un uzdevumiem, kontaktinformācija, darbības teritorija, kā arī prioritātes un galvenās rīcības. Arī Facebook lapā tiek ivietota VRG aktuālā informācija;

- 3. Izsūtot informāciju pa elektronisko pastu;
- 4. Telefoniski informējot ieinteresētās personas un potenciāli ieinteresējamās personas;
- 5. Nododot informāciju mutvārdos.

Daļa informācijas tiek izplatīta un atgriezeniskā saite tiek veidota, iesaistot diskusijās dažādas sociālās grupas – jauniešus, zemniekus, zvejniekus, nevalstiskā sektora pārstāvjus un pārvaldes darbiniekus, kuri tālāk nodod informāciju pa mēdiju kanāliem, sniedzot pretī pārstāvēto pušu informāciju, vēlmes un vajadzības. Pie publicitātes pasākumiem var minēt informāciju par tikšanās reizēm un iedzīvotāju forumiem interneta vietnēs – pašvaldības un VRG „Partnerība „Daugavkrasts”” mājas lapās, tāpat informācija par plānotajiem forumiem un tikšanās reizēm tiek nosūtīta visām ieinteresētajām personām elektroniski, kā arī mutvārdos un telefoniski. Pēc forumiem un tikšanās reizēm tiek veidotas preses relīzes, kuras tiek publicētas Ķekavas novada pašvaldības un VRG „Partnerība „Daugavkrasts”” mājas lapā un biļetenā „Ķekavas Novads”. Turklāt publikācijas Ķekavas novada pašvaldības mājas lapā un biļetenā „Ķekavas Novads” ir bez maksas. Kopumā partnerība sevi redz kā iedzīvotāju aktivizētājus un koordinētājus, kas uzlabo tīklošanās un pieredžu apmaiņu iespējas. Nelielā partnerības teritorija ļauj VRG komunicēt ar šīs teritorijas iedzīvotājiem ļoti personiski, un tā ir neapšaubāma priekšrocība, salīdzinot ar lielajām VRG, kuru iespējas aptvert teritorijas iedzīvotājus ir ierobežotas. Attiecībā uz informēšanas pasākumiem tiks nodrošināta arī partnerības teritorijas mērķgrupu informēšana par iespējām saņemt atbalstu potenciālajiem atbalsta saņēmējiem saistībā ar projektu